A BIZOTTSÁG 705/2006/EK RENDELETE
(2006. május 8.)
a Belgium, a Cseh Köztársaság, Spanyolország, Franciaország, Írország, Olaszország, Magyarország, Lengyelország, Szlovákia és Svédország intervenciós hivatala birtokában lévő cukor közösségi piacon történő értékesítésére vonatkozó folyamatos pályázati felhívás megnyitásáról szóló 22/2006/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 9. cikke (3) bekezdésére,
mivel:
(1)
A 22/2006/EK rendeletben (2) jelenleg szereplő értékesítendő mennyiség az intervenciós készletek 2005. december 31-i állapotát tükrözi. Azóta a rendelet címében említett néhány tagország, továbbá Németország és Szlovénia intervenciós hivatala jelentős mennyiségű cukrot vett át.
(2)
Ezeket a mennyiségeket is bele kell foglalni a Közösség belső piacán folyamatos pályázati eljárás útján értékesítendő mennyiségbe.
(3)
A 22/2006/EK rendeletet ennek megfelelően módosítani kell.
(4)
Az e rendeletben előírt rendelkezések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 22/2006/EK bizottsági rendelet a következőképpen módosul:
1.
A cím helyébe a következő szöveg lép:
2.
A 1. cikk helyébe a következő szöveg lép:
„1. cikk
Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovákia, Szlovénia és Svédország intervenciós hivatala folyamatos pályázati felhívás útján a Közösség belső piacán eladásra kínál 1 493 136,672 tonna intervenciós raktározásra átvett és a belső piaci eladásra rendelkezésre álló cukrot. Az érintett tagállamokat és a szóban forgó mennyiségeket az I. melléklet tünteti fel.”
3.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. május 8-án.